ڈان بریڈمین کی بین الاقوامی کرکٹ سنچریوں کی فہرست

سر ڈان بریڈمین آسٹریلوی کرکٹ کھلاڑی جنہیں اب تک کے عظیم ترین بلے باز کے طور پر جانا جاتا ہے، نے 1928ء سے 1948ء تک جاری رہنے والے اپنے بین الاقوامی کیریئر کے دوران میں 29 ٹیسٹ کرکٹ سنچریاں اسکور کیں۔ دوسری جنگ عظیم، جس کے بعد ان کی صحت خراب ہوئی۔ انہوں نے 1946ء میں آسٹریلوی ٹیم کی کپتانی سنبھالی، اور بطور کپتان 14 سنچریاں اسکور کیں۔ کسی ایک بلے باز کی طرف سے سب سے زیادہ دگنی سنچریاں بنانے کا عالمی ریکارڈ بھی بریڈمین کے نام 12 کی تعداد میں درج ہیں۔ وہ دو بار تگنی سنچریاں بنانے والے چار بلے بازوں میں پہلے نمبر پر ہیں، ان کے علاوہ برائن لارا، وریندر سہواگ اور کرس گیل یہ کارنامہ انجام دے چکے ہیں انگلینڈ کے خلاف ان کی مجموعی طور پر 19 سنچریاں کسی ایک ٹیم کے خلاف سب سے زیادہ سنچریوں کا عالمی ریکارڈ بھی ہے۔

1930ء میں پہلی تگنی سنچری
جب انہوں نے 1930ء کی ایشز میں انگلینڈ کے خلاف اپنی پہلی ٹرپل سنچری 334 بنائی، تو بریڈمین نے ان میں سے 309 رنز 11 جولائی 1930ء کو بنائے، جو ایک دن میں کسی ایک بلے باز کے بنائے گئے سب سے زیادہ رنز کے طور پر آج تک ریکارڈ ہے۔ 1933ء میں والی ہائیمنڈ کے 336 رنز بنانے تک یہ سب سے زیادہ انفرادی ٹیسٹ سکور تھا۔ بعد ازاں برائن لارا نے 2004ء میں 400 رنز بنائے۔ اسی سیریز میں بریڈمین نے مزید ایک سنچری اور مزید دو دگنی سنچریاں اسکور کیں، انہوں نے 7 اننگز میں 974 رنز بنائے جو ایک ہی سیریز میں ایک بلے باز کے سب سے زیادہ رنز ہیں۔ 1937ء میں بریڈمین نے اس کے باوجود کہ وہ انفلوئنزا میں مبتلا تھے لیکن ساتویں پوزیشن پر آکر 270 کا بڑا سکور بنا کر انہوں نے اپنی ٹیم کو انگلینڈ کے خلاف فتح سے ہمکنار کیا۔ اسے 2001ء میں وزڈن کرکٹرز المناک نے اب تک کی بہترین ٹیسٹ اننگز قرار دیا تھا۔ یہ نمبر 7 بلے باز کا سب سے زیادہ اسکور بھی ہے، جب کہ 1934ء میں انگلینڈ کے خلاف اس کا 304 اسکور نمبر 5 پر کسی بلے باز کا سب سے زیادہ سکور تھا۔ جو جنوری 2012ء تک قائم رہا جب مائیکل کلارک نے دورہ کرنے والی بھارتی ٹیم کے خلاف 329* بنا کر اس کو عبور کیا۔ 1948ء میں اپنی ریٹائرمنٹ کے وقت تک بریڈمین اپنے کیرئیر میں 29 سنچریاں بنا چکے تھے۔ یہ سنچریاں، جن کے ساتھ اس نے اپنے 6,996 ٹیسٹ رنز میں سے 5,393 جمع کیے تھے، فی اننگز میں سنچریوں کے 36.25 فیصد تناسب کے ساتھ اسکور کی گئیں۔ اس سے وہ کیریئر کی بیٹنگ اوسط 99.94 برقرار رکھ سکے، جبکہ کوئی دوسرا بلے باز 62 رنز تک نہیں پہنچا سکا۔ اگر وہ اپنی آخری اننگز میں مزید چار رنز بنا لیتے تو وہ 100 کی اوسط سے ریٹائر ہو جاتے۔

کلید

ٹیسٹ کرکٹ کی سنچریاں

ملاحظات

حوالہ جات

بیرونی روابط 
 Player profile of Bradman at کرک انفو

بین الاقوامی کرکٹ سنچریوں کی فہرستیں بلحاظ کھلاڑی
ڈونلڈ بریڈمین
آسٹریلوی کرکٹ کی فہرستیں
Short description is different from Wikidata